Rikunarita-ORG/Wikinium huggingface dataset:
# Viesteitivi

**Viesteitivi** (anglīšu: *mass media*; krīvu: *СМИ, средства массовой информации*; latvīšu: *plašsaziņa; plašsaziņas līdzekļi*) — leidziekli, kuri vareigi dūt informaceju seviški plotam ļaužu rotam, gona lelai ļaudeibys daļai.

Šauruokajā i tradiceigajā zeimeibā par viesteitivim īskaita presi, radeju i televizeju. Myuslaikūs pi viesteitivu šauruokuos zeimeibys var dalikt vēļ iņterneta ziņu portalus, elektroniskūs laidīņus.

Plotuokajā zeimeibā viesteitivu sapratīņs apjam sevkotru zynuošonuos kanalu, kura izlaižamū informaceju gatavej samārā napalela dareituoju grupa i daboj (puorskaita, izdzierst, īsaver) nasaleidzynojamai daudzuok ļaužu. Ite pīdar skonu īroksti, filmys, gruomotys, vyss iņternets i ct.

## Latgolys i latgaļu viesteitivi

* Latgaļu viesteitivu saroksts pa alfabetam
* Latgaļu viesteitivu saroksts pa izīšonys godim

## Verīs taipoš

* Viesteitivs
# Grekeja

**Ελλάδα (Elláda)Grekeja**|

|  |  |
| --- | --- |
|  |  |

Grekejis karūgs i gerbs |
|  |
| Golvysmīsts | Atens |
| Vaļsteibys volūda | greku volūda |
| Prezidents |  |
| Ministru prezidents |  |
| Pluots | 131 957 km² |
| Dzeivuotuoju skaits | 11 306 000 |
| Laika jūsla -vosorā |  |

**Grekeja** (greku: *Ελλάδα*) irā vaļsteiba Europā.
# Volūda

Kleiņroksts irā vīna nu pyrmūs zynomūs rokstu volūdys formu, bet vuordyskuo volūda, kai dūmuots, ekzisteja damoz desmitim tyukstūšu godu pyrma raksteibys.
**Volūda**, **mēle** aba **runa** var zeimuot konkretai cylvāka vareigumu apjimt i lītuot kompleksys komunikaciju sistemys voi ari konkretu itaidys kompleksys komunikaceju sistemys gadīni. Volūdys zineiba sevkurā juos zeimeibā teik saukta par lingvistiku aba volūdzineibu.

Apmāram 3000—6000 volūdu, kuruos cylvāki myuslaikūs runoj, irā vysuīvāruojamuokī pīvadumi, tok dobyskuo volūda var byut baļsteita ari iz vizualu, a na tik dzierdeibys stimulu kai, pīvadumam, zeimu volūdys i rokstu volūda. Kodus i cytus muoksleigai radeitu komunikacejis sistemu veidus kai tūs, kas teik lītuoti datoru programiešonā, ari var saukt par volūdom. Volūdā itamā zeimeibā irā zeimu sistema informacejis kodiešonai i dekodiešonai.

Teik īskaiteits, ka cylvāka volūda irā fundamentalai izškireiga nu cytu dzeivnīku škiru volūdu, i jai pīmeit daudz augstuoks komplicātums. Cylvāka volūda irā cīši sapeita ar tū, ka jei irā baļsteita iz vērtiņa nūsacejumu, kas saista simbolus ar jū zeimeibu, taidejaidai rodūt bezgaleigu varamū izasacīņu skaitu nu aprūbežuotūs elementu skaita. Teik īskaiteits, ka volūda roduos, kod agreimī hominidi pyrmūreiz suoka sasadorbuot, damāruojūt agruokys komunikaceju sistemys, baļsteitys iz izsaceigu zeimu, tymā skaitā suzinis teorejis i kūpeigū iņteņcionaliteta.

## Verīs taipoš

* Roksts